Korisnike stranice na Facebooku ‘Izgubljeno – nađeno’ dočekala je objava o znatnoj, pretpostavlja se, količini novaca pronađenoj na Jarunskoj tržnici u Zagrebu.

Točan iznos nije otkriven te se očekuje od osobe koja je izgubila novac da osim točnog iznosa zna i točan broj određenih apoena.

Novac je pronašao Neven Rinčić u nedjelju u popodnevnim satima. Kada je pronašao bunt novaca zastao na tom mjestu i pričekao desetak minuta. Htio je vidjeti hoće li netko doći, tko bi izgledao zabrinuto, netko tko će tražiti veliku svotu izgubljenu na cesti. Kako je plac bio pred zatvaranjem, većina štandova zatvorena, nije bilo previše ljudi.

Budući da se vlasnik novca nije pojavio potraga je oglašena na Facebook stranici IZGUBLJENO -NAĐENO.

‘Jučer, u nedjelju, u 17 i 20 naš je Neven kod Jarunskog placa pronašao novac nasred ceste! Netko nije imao sreće i izgubio je bunt od 11 novčanica! Željeli bi nju ili njega razveseliti i vratiti novac i zato vas molimo podijelite ovu objavu! Očekujemo da se vlasnik javi komentarom ili porukom u Inbox napiše točan iznos i pruži još koji dokaz da je baš ona ili on izgubio taj novac’, stoji u objavi.